pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สป.อว. เร่งสร้างความเข้าใจการจัดทำรายงานการเงินสถาบันอุดมศึกษาของรัฐ
วันศุกร์ที่ 18 ตุลาคม 2562
สป.อว. เร่งสร้างความเข้าใจการจัดทํารายงานการเงินสถาบันอุดมศึกษาของรัฐ
สป.อว. เร่งสร้างความเข้าใจการจัดทํารายงานการเงินสถาบันอุดมศึกษาของรัฐ
17 ตุลาคม 2562 รองศาสตราจารย์ นายแพทย์สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีเปิดการสัมมนา เรื่อง การจัดทํารายงานการเงิน ตามพระราชบัญญัติวินัยการเงินการคลังของรัฐ พ.ศ. 2561 ณ โรงแรมมิราเคิลแกรนด์ กรุงเทพมหานคร โดยมีวิทยากรผู้ทรงคุณวุฒิจากกรมบัญชีกลาง และสํานักงานการตรวจเงินแผ่นดินบรรยายให้ความรู้และสร้างความเข้าใจที่ถูกต้องให้แก่ผู้บริหารที่กํากับดูแลงานด้านบัญชีและเจ้าหน้าที่ผู้รับผิดชอบในการจัดทํารายงานการเงินจากมหาวิทยาลัยราชภัฏและมหาวิทยาลัยเทคโนโลยีราชมงคล รวม 47 แห่ง
ปลัดกระทรวงการอุดมศึกษาฯ กล่าวในตอนหนึ่งว่า รัฐบาลได้ให้ความสําคัญกับการบริหารการเงินการคลังของประเทศ โดยได้ออกกฎหมายพระราชบัญญัติวินัยการเงินการคลังของรัฐ พ.ศ. 2561 ซึ่งได้ให้หน่วยงานของรัฐจัดทํารายงานการเงินประจําปีงบประมาณตามหลักเกณฑ์และวิธีการที่กระทรวงการคลังกําหนด รวมถึงนําส่งรายงานการตรวจเงินให้สํานักงานการตรวจเงินแผ่นดินเพื่อตรวจสอบ และให้สํานักการตรวจเงินแผ่นดินหรือผู้สอบบัญชีที่สํานักงการตรวจเงินแผ่นดินเห็นชอบตรวจสอบรายงานการเงินที่หน่วยงานของรัฐส่งให้ โดยให้ตรวจสอบและรายงานผลการตรวจสอบตามนโยบาย หลักเกณฑ์และมาตรฐานที่คณะกรรมการตรวจเงินแผ่นดินกําหนด
ปลัดกระทรวงการอุดมศึกษาฯ กล่าวต่อไปว่า จากการตรวจสอบรายงานดังกล่าว พบว่ามหาวิทยาลัยของรัฐได้จัดทํารายการเงินยังไม่เป็นไปตามหลักเกณฑ์ที่กระทรวงการคลังกําหนด ซึ่งส่งผลกระทบต่อการนํารายงานการเงินไปใช้ในการบริหารเพื่อการตัดสินใจของผู้บริหาร หรือผู้มีส่วนได้ส่วนเสียที่นําข้อมูลไปใช้ รวมถึงการจัดทํารายงานการเงินแผ่นดินที่อาจคลาดเคลื่อนจากความเป็นจริง จึงมอบหมายให้สํานักอํานวยการและกลุ่มตรวจสอบภายใน สํานักงานปลัดกระทรวงฯ จัดโครงการประชุมสัมมนาเพื่อเสริมสร้างความรู้ความเข้าใจเกี่ยวกับแนวทางการจัดทํารายงานการเงิน ตามพระราชบัญญัติวินัยการเงินการคลังของรัฐ พ.ศ. 2561 เพื่อให้ผู้บริหารที่กํากับดูแลงานด้านการจัดทําบัญชีและผู้รับผิดชอบในการจัดทํารายงานการเงินของสถาบันอุดมศึกษาได้ตระหนักและมีความรู้ความเข้าใจที่ถูกต้องและครบถ้วนตามหลักเกณฑ์ที่กระทรวงการคลังกําหนด
“หวังว่าการประชุมสัมมนาในครั้งนี้จะช่วยพัฒนาให้การจัดทํารายงานการเงินของมหาวิทยาลัยมีความถูกต้องชัดเจนยิ่งขึ้น และคาดหวังว่าเมื่อทําได้ถูกต้องแล้วมหาวิทยาลัยก็จะเติบโตและมีความเข้มแข็งทางวินัยการเงินการคลังต่อไป ปลัดกระทรวงการอุดมศึกษาฯ” กล่าวในตอนท้าย
เผยแพร่ข่าว : นายธัชนนท์ บุญหล้า
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-การปรับหลักเกณฑ์และเงื่อนไข “โครงการบ้านล้านหลัง”
วันอังคารที่ 23 มิถุนายน 2563
การปรับหลักเกณฑ์และเงื่อนไข “โครงการบ้านล้านหลัง”
วันอังคารที่ 23 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับหลักเกณฑ์และเงื่อนไข “โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง)” สําหรับลูกค้ารายย่อยของ ธอส. โดยปรับเพิ่มราคาซื้อขายไม่เกิน 1,200,000 บาท/หน่วย และวงเงินกู้สูงสุดต่อรายไม่เกิน 1,200,000 บาท จากเดิมไม่เกิน 1 ล้านบาท ซึ่งนอกจากจะเกิดประโยชน์ต่อประชาชนแล้ว ยังช่วยสนับสนุนให้ผู้ประกอบการที่ลงทุนในกิจการที่อยู่อาศัยสําหรับผู้มีรายได้น้อย ได้รับสิทธิประโยชน์ด้านการส่งเสริมการลงทุน โดยได้รับการยกเว้นภาษีเงินได้นิติบุคคลเป็นเวลา 3 ปี แต่ต้องจําหน่ายให้แก่บุคคลธรรมดาเท่านั้น ซึ่งการปรับหลักเกณฑ์นี้ สอดคล้องกับนโยบายของรัฐบาลที่ต้องการส่งเสริมให้ผู้มีรายได้น้อยมีที่อยู่อาศัยที่ได้มาตรฐานเป็นของตนเอง ในราคาที่เหมาะสม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ค่าธรรมการใช้ยานพาหนะบนทางหลวงพิเศษหมายเลข 6
วันจันทร์ที่ 24 กุมภาพันธ์ 2563
ค่าธรรมการใช้ยานพาหนะบนทางหลวงพิเศษหมายเลข 6
วันพุธที่ 19 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการทางด่วนพิเศษหมายเลข 6 หรือมอเตอร์เวย์ตอนบางปะอิน-นครราชสีมา ระยะทาง 196 กม. ขณะนี้ดําเนินการคืบหน้าไปแล้วกว่าร้อยละ 80 และมีแผนก่อสร้างแล้วเสร็จภายในปีนี้ ช่วยอํานวยความสะดวกในการขนส่งและใช้เวลาเดินทางเพียงประมาณ 127 นาที ประกอบด้วยด่านเก็บค่าธรรมเนียม 9 ด่าน โดยคาดว่ารถยนต์ 4 ล้อ จะเสียค่าธรรมเนียมสูงสุดตลอดสาย 255 บาท รถ 6 ล้อ 408 บาท และรถเกิน 6 ล้อขึ้นไป ประมาณ 587 บาท ทั้งนี้ โครงการดังกล่าวจะช่วยเชื่อมโยงเส้นทางจากกรุงเทพมหานครและภาคกลางเข้ากับ จ.นครราชสีมา และเมืองอื่น ๆ ในภาคตะวันออกเฉียงเหนือให้ใกล้ชิดกันมากขึ้น ตลอดจนรองรับการเชื่อมโยงไปยังประเทศเพื่อนบ้าน เช่น กัมพูชา สปป.ลาว เวียดนาม และจีนตอนใต้อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงการต่างประเทศของเกาหลีใต้ เข้าเยี่ยมคารวะ นายกรัฐมนตรี
วันจันทร์ที่ 2 กรกฎาคม 2561
​รัฐมนตรีว่าการกระทรวงการต่างประเทศของเกาหลีใต้ เข้าเยี่ยมคารวะ นายกรัฐมนตรี
​รัฐมนตรีว่าการกระทรวงการต่างประเทศของเกาหลีใต้ เข้าเยี่ยมคารวะ นายกรัฐมนตรี
วันนี้ (2 กรกฎาคม 2561) เวลา 13.30 น. นางคัง คยอง-ฮวา (H.E. Ms. Kang Kyung-wha) รัฐมนตรีว่าการกระทรวงการต่างประเทศของเกาหลีใต้ เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเดินทางเยือนไทยอย่างเป็นทางการ ระหว่างวันที่ 1 - 2 กรกฎาคม 2561 ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ สรุปสาระสําคัญการหารือ ดังนี้
นายกรัฐมนตรีกล่าวต้อนรับรัฐมนตรีว่าการกระทรวงการต่างประเทศเกาหลีใต้ที่เดินทางเยือนไทย เพื่อเฉลิมฉลองการครบรอบ 60 ปี การสถาปนาความสัมพันธ์ทางการทูตระหว่างไทยกับเกาหลีใต้ ซึ่งรัฐมนตรีว่าการกระทรวงการต่างประเทศเกาหลีใต้แสดงความประทับใจต่อการต้อนรับที่อบอุ่นของฝ่ายไทย และหวังว่าการเดินทางเยือนในครั้งนี้จะเป็นโอกาสที่ทั้งสองประเทศจะร่วมกันผลักดันความร่วมมือใหม่ ๆ ที่สามารถเสริมสร้างผลประโยชน์ร่วมกันของทั้งสองประเทศได้อย่างแท้จริง
โอกาสนี้ นายกรัฐมนตรีแสดงความยินดีกับความสําเร็จของการประชุมสุดยอดระหว่างประธานาธิบดีเกาหลีใต้กับผู้นําเกาหลีเหนือ เมื่อวันที่ 27 เมษายน และการประชุมสุดยอดระหว่างผู้นําสหรัฐกับผู้นําเกาหลีเหนือ เมื่อวันที่ 12 มิถุนายนที่ผ่านมา ซึ่งสะท้อนถึงเจตนารมณ์ของการสร้างสันติภาพ เสถียรภาพและความมั่นคงบนคาบสมุทรเกาหลีอย่างยั่งยืน
รัฐมนตรีว่าการกระทรวงการต่างประเทศเกาหลีใต้กล่าวยินดีกับความสําเร็จจากการเยือนไทยของนักธุรกิจเกาหลีใต้ เมื่อเดือนพฤษภาคมที่ผ่านมา และเห็นว่า ไทย – เกาหลีใต้ ควรเพิ่มมูลค่าการค้าการลงทุนระหว่างกันให้เพิ่มมากขึ้น โดยการเชื่อมโยงนโยบาย New Southern Policy ของเกาหลีใต้ กับนโยบายการพัฒนาเศรษฐกิจและโครงการ EEC ของไทย ซึ่งนายกรัฐมนตรีตอบรับว่าไทยได้เปิดกว้างและมีความพร้อมในการรองรับการลงทุนใหม่ ๆ และหวังว่าฝ่ายเกาหลีใต้จะเห็นถึงศักยภาพและโอกาสในการส่งเสริมการค้าการลงทุนระหว่างไทยกับเกาหลีใต้ที่ชัดเจนมากยิ่งขึ้น นอกจากนี้ ทั้งสองฝ่ายยินดีที่ประชาชนของทั้งสองประเทศเดินทางไปมาหาสู่กันและชื่นชอบวัฒนธรรมของกันและกัน โอกาสนี้ รัฐมนตรีการต่างประเทศเกาหลีใต้ กล่าวในนามของรัฐบาลและประชาชนเกาหลีใต้ว่า ขอแสดงความห่วงใยและส่งกําลังใจในกรณีนักฟุตบอลเยาวชนและผู้ฝึกสอนสูญหายเข้าไปภายในถ้ําหลวง-ขุนน้ํานางนอน จังหวัดเชียงราย
ในช่วงท้าย รัฐมนตรีการต่างประเทศเกาหลีใต้แสดงความยินดีกับความสําเร็จของการประชุม ACMECS ที่ไทยเป็นเจ้าภาพ เมื่อเดือนมิถุนายนที่ผ่านมา ซึ่งนายกรัฐมนตรีกล่าวขอบคุณและเน้นย้ําถึงบทบาทของเกาหลีใต้ในฐานะหุ้นส่วนทางยุทธศาสตร์ของไทยและอาเซียน โดยในปี 2562 ไทยจะเป็นประธานอาเซียน และยินดีจะร่วมมือกับเกาหลีใต้ในการขับเคลื่อนความร่วมมือทั้งในระดับทวิภาคีและระดับภูมิภาคอย่างใกล้ชิดและสร้างสรรค์ต่อไป
รัฐบาลไทย-ข่าวทำเนียบรัฐบาล-ประชุมเตรียมความพร้อมของกระทรวงอุตสาหกรรมในการประชุม ครม.อย่างเป็นทางการนอกสถานที่ ครั้งที่ 3/2560
วันพุธที่ 15 พฤศจิกายน 2560
ประชุมเตรียมความพร้อมของกระทรวงอุตสาหกรรมในการประชุม ครม.อย่างเป็นทางการนอกสถานที่ ครั้งที่ 3/2560
ประชุมเตรียมความพร้อมของกระทรวงอุตสาหกรรมในการประชุม ครม.อย่างเป็นทางการนอกสถานที่ ครั้งที่ 3/2560 ณ ห้องประชุมชุณหะวัณ  อาคาร สปอ.
เมื่อวันที่ 15 พฤศจิกายน 2560 นายสุรพล ชามาตย์ หัวหน้าผู้ตรวจราชการกระทรวงอุตสาหกรรม เป็นประธานในการประชุมเตรียมความพร้อมของกระทรวงอุตสาหกรรมในการลงพื้นที่เพื่อตรวจเยี่ยมสถานประกอบการและหารือกับผู้ประกอบการและผู้ที่เกี่ยวข้องในพื้นที่จังหวัดปัตตานีและสงขลา ในการประชุม ครม.อย่างเป็นทางการนอกสถานที่ ครั้งที่ 3/2560 และตรวจราชการในพื้นที่ภาคใต้ ระหว่างวันที่ 27-28 พฤศจิกายน 2560 โดยมีผู้แทนหน่วยงานที่เกี่ยวข้องประกอบด้วย สํานักงานปลัดกระทรวงอุตสาหกรรม กรมโรงงานอุตสาหกรรม กรมส่งเสริมอุตสาหกรรม สํานักงานมาตรฐานผลิตภัณฑ์อุตสาหกรรม การนิคมอุตสาหกรรมแห่งประเทศไทย สถาบันพัฒนาอุตสาหกรรมสิ่งทอ สํานักงานรัฐมนตรี และสํานักงานอุตสาหกรรมจังหวัดปัตตานี สํานักงานอุตสาหกรรมจังหวัดสงขลา เข้าร่วมประชุม ณ ห้องประชุมชุณหะวัณ อาคาร สปอ.
รัฐบาลไทย-ข่าวทำเนียบรัฐบาล-นายกรัฐมนตรีแสดงความเสียใจต่อครอบครัวชาวอินเดีย และผู้ที่ได้รับบาดเจ็บ เหตุวัยรุ่นใช้อาวุธสงครามกราดยิงบริเวณลานจอดรถด้านหลังห้างสรรพสินค้าเซ็นทารา วอเตอร์เกท พาวิลเลี่ยน
วันพุธที่ 10 ตุลาคม 2561
นายกรัฐมนตรีแสดงความเสียใจต่อครอบครัวชาวอินเดีย และผู้ที่ได้รับบาดเจ็บ เหตุวัยรุ่นใช้อาวุธสงครามกราดยิงบริเวณลานจอดรถด้านหลังห้างสรรพสินค้าเซ็นทารา วอเตอร์เกท พาวิลเลี่ยน
นายกรัฐมนตรีแสดงความเสียใจต่อครอบครัวชาวอินเดีย และผู้ที่ได้รับบาดเจ็บ เหตุวัยรุ่นใช้อาวุธสงครามกราดยิงบริเวณลานจอดรถด้านหลังห้างสรรพสินค้าเซ็นทารา วอเตอร์เกท พาวิลเลี่ยน
วันนี้ (10 ตุลาคม 2561) เวลา 14.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีแก๊งวัยรุ่นใช้อาวุธสงครามกราดยิง บริเวณลานจอดรถด้านหลังห้างสรรพสินค้าเซ็นทารา วอเตอร์เกท พาวิลเลี่ยน ถนนราชปรารภ แขวงมักกะสัน เขตราชเทวี กรุงเทพมหานคร มีผู้ถูกลูกหลงได้รับบาดเจ็บจํานวน 4 ราย และมีนักท่องเที่ยวชาวอินเดียเสียชีวิตจํานวน 1 ราย ว่า สาเหตุมาจากความขัดแย้งของวัยรุ่นจํานวน 2 กลุ่ม ซึ่งตอนนี้สามารถจับผู้ก่อเหตุได้แล้วจํานวน 5 คน โดยจะนํามาขยายผลต่อไป หากพบเกี่ยวข้องกับใครต้องถูกดําเนินการตามกฎหมาย พร้อมกล่าวแสดงความเสียใจกับผู้ที่ได้รับบาดเจ็บ และครอบครัวชาวอินเดียที่เสียชีวิตจากเหตุดังกล่าว ซึ่งรัฐบาลได้ดําเนินการให้ความช่วยเหลือตามระเบียบราชการแล้ว
----------------------------------------
รัฐบาลไทย-ข่าวทำเนียบรัฐบาล-นายกรัฐมนตรี ยินดีไทยพ้นบัญชีดำงาช้างไซเตส ย้ำเดินหน้าต่อเพื่อช่วยช้าง แนะประชาชนแจ้งเบาะแสหากพบเห็นช้างเร่ร่อน
วันอาทิตย์ที่ 7 ตุลาคม 2561
นายกรัฐมนตรี ยินดีไทยพ้นบัญชีดํางาช้างไซเตส ย้ําเดินหน้าต่อเพื่อช่วยช้าง แนะประชาชนแจ้งเบาะแสหากพบเห็นช้างเร่ร่อน
นายกรัฐมนตรี ยินดีไทยพ้นบัญชีดํางาช้างไซเตส ย้ําเดินหน้าต่อเพื่อช่วยช้าง แนะประชาชนแจ้งเบาะแสหากพบเห็นช้างเร่ร่อน
วันนี้ (7 ตุลาคม 2561) พลเอก ประยุทธ์ จันทร์โอชา นายกรัฐมนตรี ยินดีที่ประเทศไทยพ้นจากบัญชีดํารายการประเทศที่ลักลอบค้างาช้างตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ หรือไซเตส นับเป็นความสําเร็จที่น่าภาคภูมิใจ
“ตลอดหลายปีที่ผ่านมา ไทยเราเคยเป็นตลาดค้างาช้างขนาดใหญ่ที่สุดแห่งหนึ่งของโลก ซึ่งส่วนใหญ่งาช้างได้มาจากการฆ่าช้างแอฟริกาแล้วลักลอบนําเข้ามา รัฐบาลจึงได้ปิดตลาดค้างาช้างในไทย และจัดทําแผนปฎิบัติการงาช้างแห่งประเทศไทยเมื่อปี 2557 โดยกําหนดมาตรการตรวจสอบ จับกุม ปราบปราม
พร้อมทั้งแก้ไขกฎหมาย 2 ฉบับ คือ พ.ร.บ.สงวนและคุ้มครองสัตว์ป่า (ฉ.3) พ.ศ.2557 และ พ.ร.บ.งาช้าง พ.ศ. 2558 ทําให้มีการควบคุมการครอบครอง การค้างาช้างและผลิตภัณฑ์ที่ทําจากงาช้างอย่างเข้มงวด มีการจดทะเบียนและตรวจพิสูจน์ DNA ของงาช้าง หากพบว่ามีการครอบครองหรือค้างาช้างแอฟริกาจะถือว่าเป็นความผิดทันที"
ทั้งนี้ นายกรัฐมนตรีได้กําชับให้หน่วยงานที่เกี่ยวข้องดูแลเรื่องนี้อย่างจริงจังต่อไป เพราะการพ้นจากบัญชีไซเตสครั้งนี้เท่ากับว่าประเทศไทยพ้นจากความเสี่ยงตามมาตรการคว่ําบาตรทางการค้า ซึ่งอาจส่งผลกระทบต่อการค้าพืชและสัตว์อีกกว่า 35,000 ชนิด เช่น กล้วยไม้และไม้มีค่าต่าง ๆ ที่มีมูลค่าทางเศรษฐกิจรวมกว่า 47,000 ล้านบาทต่อปี ที่สําคัญยังช่วยลดจํานวนช้างแอฟริกาที่ถูกฆ่ากว่า 20,000 เชือก ในแต่ละปีด้วย
“นายกฯ เน้นย้ําว่า ช้างเป็นสัตว์ใหญ่ที่มีความเฉลียวฉลาด และยังถือเป็นสัตว์คู่บ้านคู่เมือง แต่ปัจจุบันยังมีช้างไทยจํานวนไม่น้อยที่ลําบาก ถูกทารุณกรรม และนําไปใช้งานผิดประเภท เช่น ถูกนําไปเดินในเมืองเพื่อหาเงินให้ควาญช้าง จึงขอให้ผู้รับผิดชอบสอดส่องดูแลอย่างเข้มงวดและบังคับใช้กฎหมายอย่างจริงจัง รวมถึงขึ้นทะเบียนช้างป่าและช้างบ้านให้ครบถ้วน เพื่อประโยชน์ในการดูแลช่วยเหลืออย่างเหมาะสมต่อไป”
สําหรับผู้ที่พบเห็นการนําช้างไปงานอย่างไม่เหมาะสมหรือช้างถูกทารุณ สามารถแจ้งได้ที่สายด่วน 1362 ตลอด 24 ชม.
------------------------------------------------
สํานักโฆษก
รัฐบาลไทย-ข่าวทำเนียบรัฐบาล-สธ.เผยนักศึกษาจากกวางสี ที่ศรีสะเกษ ไม่เข้าข่ายผู้ป่วยปอดอักเสบสายพันธุ์ใหม่
วันอาทิตย์ที่ 26 มกราคม 2563
สธ.เผยนักศึกษาจากกวางสี ที่ศรีสะเกษ ไม่เข้าข่ายผู้ป่วยปอดอักเสบสายพันธุ์ใหม่
กระทรวงสาธารณสุข เผยนักศึกษาจากกวางสี ที่ จ.ศรีสะเกษ ไม่เข้าข่ายผู้ป่วยเฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019  เนื่องจากเริ่มป่วยวันที่ 16 พ้นระยะฟักตัวของโรคแล้ว
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า จากการที่มีข่าวพบผู้ป่วยสงสัยติดเชื้อโรคปอดอักเสบจากเชื้อไวรัสโคโรนาสายพันธุ์ใหม่ 2019 ที่โรงพยาบาลศรีสะเกษ ได้รับรายงานจากผู้ตรวจราชการกระทรวงสาธารณสุข เขตสุขภาพที่ 10 ผู้ป่วยรายนี้เป็นนักศึกษาเดินทางมาจากประเทศจีน มณฑลกวางสี เมืองกุ้ยหลิน เข้ามาในประเทศไทยเมื่อวันที่ 7 มกราคม 2563 เริ่มป่วยวันที่ 25 มกราคม 2563 มีอาการหอบ เหนื่อย มีน้ํามูก มีไข้สูง ๆ ต่ํา ๆ จึงได้มาพบแพทย์ที่โรงพยาบาลชุมชนและถูกส่งตัวมารักษาตัวที่โรงพยาบาลจังหวัด
ทั้งนี้ เนื่องจากผู้ป่วยรายนี้ เริ่มป่วยหลังเดินทางกลับจากพื้นที่เสี่ยงได้ 16 วัน ซึ่งพ้นจากระยะฟักตัวของโรคปอดอักเสบจากเชื้อไวรัสโคโรนาสายพันธุ์ใหม่ 2019 แล้ว แต่เนื่องจากผู้ป่วยมีโรคประจําตัวคือโรคหอบหืด และเพื่อลดความวิตกกังวลของญาติ จึงได้รับตัวไว้รักษาตัวในโรงพยาบาล ขณะนี้อาการดีขึ้น ให้การรักษาตามอาการ โดยแพทย์ผู้รักษาได้ทําความเข้าใจกับผู้ป่วยและญาติเป็นที่เรียบร้อยแล้ว อย่างไรก็ตาม ได้ให้เจ้าหน้าที่สาธารณสุขเฝ้าระวังลงพื้นที่เยี่ยมบ้าน ดูแลจนแน่ใจว่าปลอดภัยดี
******************************* 26 มกราคม 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 มิถุนายน 2563 [กระทรวงสาธารณสุข]
วันอังคารที่ 9 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 9 มิถุนายน 2563
วันนี้ (9 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้อรายใหม่ 2 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (ซาอุดิอาระเบีย 1 ราย, เนเธอร์แลนด์ 1 ราย) ไม่มีผู้ป่วยกลับบ้าน ยอดผู้ป่วยกลับบ้านสะสม 2,973 ราย หรือคิดเป็นร้อยละ 95.26 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 90 ราย หรือร้อยละ 2.88 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,121 ราย
ประเทศไทยในช่วง 2 สัปดาห์ที่ผ่านมา ยังคงพบผู้ติดเชื้อที่เดินทางกลับจากต่างประเทศและอยู่ในสถานที่เฝ้าระวังที่รัฐจัดให้ อย่างไรก็ตามหน่วยงานทุกภาคส่วน ยังคงต้องช่วยกันเฝ้าระวัง ป้องกัน ควบคุมโรคอย่างต่อเนื่อง และติดตามสถานการณ์การแพร่ระบาดอย่างใกล้ชิด
ผู้ที่เข้ารับการกักตัวในสถานที่เฝ้าระวังที่รัฐจัดให้ เมื่อครบกําหนด 14 วันของการกักตัว ผลตรวจเป็นลบ และอนุญาตให้กลับบ้าน การปฏิบัติตัวเมื่อกลับบ้านต้องคงมาตรการเว้นระยะห่างจากคนในครอบครัว ผู้ใกล้ชิด โดยเฉพาะผู้สูงอายุ เด็ก และผู้มีโรคประจําตัว สวมหน้ากากอนามัย/ หน้ากากผ้า และรักษาสุขภาพให้แข็งแรง
ศูนย์บริหารสถานการณ์โควิด 19 (ศบค.) ขอเน้นย้ําว่าการสวมหน้ากากอนามัย/หน้ากากผ้า ทุกครั้งที่ออกจากบ้าน ล้างมือบ่อยๆ และการเว้นระยะห่าง จะทําให้ประเทศของเรายังคงปลอดภัยจากการแพร่ระบาดของโควิด 19
****************************** 9 มิถุนายน 2563
********************************************
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมคณะกรรมการ คุ้มครองผู้บริโภค (คคบ.) ครั้งที่ 4/2561
วันพุธที่ 12 กันยายน 2561
รมต.นร.สุวพันธุ์ฯ เป็นประธานการประชุมคณะกรรมการ คุ้มครองผู้บริโภค (คคบ.) ครั้งที่ 4/2561
ที่ประชุมรับทราบการรายงานผล/แผนดําเนินการของคณะอนุกรรมการเผยแพร่และประชาสัมพันธ์ (สิงหาคม - กันยายน 2561)
วันนี้ (12 ก.ย. 61) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 4/2561 สรุปสาระสําคัญของการประชุมฯ ดังนี้
ที่ประชุมรับทราบการรายงานผล/แผนดําเนินการของคณะอนุกรรมการเผยแพร่และประชาสัมพันธ์ (สิงหาคม - กันยายน 2561) ของสํานักคณะกรรมการคุ้มครองผู้บริโภค ได้แก่
1. การประชาสัมพันธ์เชิงป้องกันโดยการสร้างมาตรการให้ความรู้กับผู้ประกอบธุรกิจไม่ให้ทําผิดกฎหมายและสร้างความตระหนักให้กับผู้บริโภคให้รักษาสิทธิของตนเอง
2. การเสริมสร้างภาพลักษณ์ ของสํานักงานคณะกรรมการคุ้มครองผู้บริโภคให้เป็นผู้พิทักษ์สิทธิของผู้บริโภคโดยการสร้างเครือข่ายจิตอาสาจากภาคประชาชนให้เป็นหน่วยเฝ้าระวัง แจ้งเบาะแสและกระจายข่าวสารเตือนภัยให้แก่ผู้บริโภค
3. ใช้ประโยชน์ของสื่อโซเซียลมีเดียในการติดต่อสื่อสารกับผู้บริโภคให้เต็มประสิทธิภาพ
4. จัดกิจกรรมการประกวดคลิปวิดีโอสร้างจิตสํานึกผู้ประกอบธุรกิจไม่ให้กระทําผิดกฎหมายและสร้างการรับรู้ให้กับผู้บริโภคให้มีความระมัดระวังในสิทธิของตนเอง
5. การจัดโครงการอบรมสัมมนาให้ความรู้แก่ผู้ประกอบธุรกิจโดยสํานักงานคณะกรรมการคุ้มครองผู้บริโภค (คคบ.) กับ สภาหอการค้าแห่งประเทศไทย
6. ให้ความสําคัญกับเนื้อหาและรูปแบบของการใช้สื่อการย่อยสาร การใช้ภาษาในการนําเสนอเพื่อการเข้าถึงได้ง่าย
7. สร้างการมีส่วนร่วมระหว่างผู้บริโภค ผู้ประกอบธุรกิจ และเครือข่ายจิตอาสาภาคประชาชนโดยนําร่องในเขต กทม. และปริมณฑล
สําหรับกรณีที่กรรมการในคณะกรรมการคุ้มครองผู้บริโภคให้ความเห็นว่า สคบ. มีผลการดําเนินงานในการคุ้มครองสิทธิผู้บริโภคแต่ไม่ค่อยได้ประชาสัมพันธ์ให้ประชาชนรับทราบในวงกว้าง รวมทั้งกรณีข่าวที่เป็นกระแสสังคมหรือประเด็นที่สังคมให้ความสนใจ เพื่อดําเนินการติดตามและชี้แจงข้อเท็จจริงในประเด็นที่เป็นกระแสสังคม คณะอนุกรรมการเผยแพร่และประชาสัมพันธ์ได้พิจารณามอบหมายจัดทีมงาน เพื่อติดตามและแจ้งข้อเท็จจริงในประเด็นที่เป็นกระแสสังคมโดยเลือกใช้สื่อโซเชียลเป็นช่องทางในการสื่อสารโดยตรงผ่านทางภาคีเครือข่ายของสํานักงานคณะกรรมการคุ้มครองผู้บริโภค เพื่อให้ประชาชนได้รับทราบและส่งต่อในวงกว้างผ่านเครือข่ายต่อไป
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลส่งเสริมการท่องเที่ยวเมืองรอง พัฒนาการท่องเที่ยวให้เกิดความยั่งยืน และมีคุณภาพ สนับสนุนการท่องเที่ยวเชิงวัฒนธรรมที่มีความหลากหลาย
วันอังคารที่ 12 มิถุนายน 2561
รัฐบาลส่งเสริมการท่องเที่ยวเมืองรอง พัฒนาการท่องเที่ยวให้เกิดความยั่งยืน และมีคุณภาพ สนับสนุนการท่องเที่ยวเชิงวัฒนธรรมที่มีความหลากหลาย
รัฐบาลส่งเสริมการท่องเที่ยวเมืองรอง พัฒนาการท่องเที่ยวให้เกิดความยั่งยืน และมีคุณภาพ สนับสนุนการท่องเที่ยวเชิงวัฒนธรรมที่มีความหลากหลาย
วันนี้ (12 มิถุนายน 2561) เวลา 13.45 น. ณ บริเวณอาคารเฉลิมพระเกียรติฯ มหาวิทยาลัยราชภัฏนครสวรรค์ จังหวัดนครสวรรค์ ภายหลังการประชุมคณะรัฐมนตรีนอกสถานที่อย่างเป็นทางการ พลเอก ประยุทธ์ จันทร์โอชา นายกรัฐมนตรี กล่าวว่า ประเทศไทยมีการท่องเที่ยวที่มีส่วนสําคัญในการสร้างรายได้ของประเทศ รัฐบาลจึงมีนโยบายส่งเสริมการท่องเที่ยวเมืองรอง โดยมอบหมายกระทรวงการท่องเที่ยวและกีฬา ร่วมกับหน่วยงานที่เกี่ยวข้อง และคณะกรรมการขับเคลื่อนด้านต่าง ๆ ร่วมมือกันทํางานเพื่อพัฒนาด้านการท่องเที่ยวให้เกิดความยั่งยืน และมีคุณภาพ ทั้งนี้รวมไปถึงการส่งเสริมการท่องเที่ยวเชิงวัฒนธรรมที่มีความหลากหลาย อันเป็นเอกลักษณ์และความโดดเด่นของคนไทย
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘ธรรมนัส’ ลงพื้นที่ตรวจสภาพลำน้ำลำตะคอง จ.โคราช
วันจันทร์ที่ 22 กรกฎาคม 2562
‘ธรรมนัส’ ลงพื้นที่ตรวจสภาพลําน้ําลําตะคอง จ.โคราช
‘ธรรมนัส’ ลงพื้นที่ตรวจสภาพลําน้ําลําตะคอง จ.โคราช พร้อมดันให้เป็นต้นแบบแก้แล้ง-น้ําท่วม ลุยจับมือหน่วยงานบูรณาการพัฒนาเป็นแหล่งท่องเที่ยว
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจสภาพลําน้ําลําตะคองและรับฟังรายงานสถานการณ์น้ําในเขื่อนลําตะคอง โดยมี ว่าที่ร้อยตรีอภินันท์ เผือกผ่อง รองผู้ว่าราชการจังหวัดนครราชสีมา นายเกียรติศักดิ์ หนูแก้ว ผู้อํานวยการสํานักงานชลประทานที่ 8 หน่วยงานที่เกี่ยวข้อง และประชาชนในพื้นที่ให้การต้อนรับ จากนั้นลงพื้นที่ตรวจสภาพน้ําลําตะคอง ตั้งแต่ ท่าน้ําวัดท่าตะโก ไปจนถึง ท่าน้ําวัดสุสาน อ.เมือง จ.นครราชสีมา
รัฐมนตรีช่วยว่าการกระทรวงเกษตรฯ กล่าวว่า สถานการณ์น้ําในอ่างเก็บน้ําลําตะคองขณะนี้ไม่น่าเป็นห่วง มีน้ําเพียงสําหรับอุปโภค-บริโภค และการเกษตร โดยปัจจุบันมีปริมาณน้ํา 155 ล้าน ลบ.ม. หรือ 49% ของความจุ ฝนตกสะสมตั้งแต่ต้นปี 333 มม. จากค่าเฉลี่ยที่อ่างฯ 976 มม. หรือต่ํากว่าค่าเฉลี่ย 65.7 % โดยภาพรวมอ่างฯ ถือว่ามีการบริหารจัดการที่ดีทั้งน้ําท่วมน้ําแล้ง จึงเตรียมนําไปเป็นตัวอย่างในการบริหารจัดการน้ําในพื้นที่อื่นๆ โดยเฉพาะภาคอิสานที่ประสบปัญหาภัยแล้งและขาดแคลนน้ํา สําหรับแผนการจัดสรรน้ําในช่วงฤดูฝน ปี 2562 ในอ่างเก็บน้ําลําตะคอง ดังนี้ 1) เพื่อการอุปโภค-บริโภค 30.56 ล้าน ลบ.ม. 2) เพื่อรักษาระบบนิเวศและอื่นๆ 43.24 ล้าน ลบ.ม. 3) เพื่อการอุตสาหกรรม 6.3 ล้าน ลบ.ม. และ 4) เพื่อการเกษตร 62.43 ล้าน ลบ.ม. รวมทั้งสิ้น 142.61 ล้าน ลบ.ม.
ส่วนปัญหาที่น่าเป็นห่วง หลังจากที่ได้นั่งเรือตรวจสภาพลําน้ําแล้วพบว่า ระบบนิเวศเกิดความเสียหายผลกระทบจากปริมาณน้ําที่ลดลง ส่งผลให้น้ําในคลองเน่าเสีย จึงมีการบูรณาการจากหน่วยงาน อาทิ กรมโยธาธิการและผังเมือง กรมราชทันฑ์ เทศบาลตําบล ในการปรับปรุงภูมิทัศน์สองฝั่งคลอง เพื่อพัฒนาพื้นที่แห่งนี้ให้เป็นสถานที่ท่องเที่ยว โดยขณะนี้อยู่ระหว่างการศึกษา ซึ่งจะเร่งให้แล้วเสร็จใน 6 เดือน ก่อนจะนําเสนอที่ประชุมครม. ต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรี ก.อุตฯ  แถลงข่าวผลการประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ครั้งที่ 1/2561
วันพุธที่ 17 มกราคม 2561
รัฐมนตรี ก.อุตฯ  แถลงข่าวผลการประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ครั้งที่ 1/2561
รัฐมนตรี ก.อุตฯ  แถลงข่าวผลการประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ครั้งที่ 1/2561ณ ห้องประชุม อก. 1 กระทรวงอุตสาหกรรม
วันนี้ (17 มกราคม 2561) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก และนายชัยวัฒน์ ทองคําคูณ ผู้อํานวยการสํานักงานนโยบายและแผนการขนส่งและจราจร ร่วมกันแถลงข่าวผลการประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ครั้งที่ 1/2561 ซึ่งในที่ประชุมเห็นชอบ ให้ประกาศเขตส่งเสริมเพื่อกิจการอุตสาหกรรมเพิ่มเติม จํานวน 18 แห่ง คาดว่าจะมีเงินลงทุนทั้งสิ้น 1.25 ล้านล้านบาท และยกระดับนิคมอุตสาหกรรม ซี.พี. ระยอง เป็นเขตส่งเสริม เพื่อกิจการอุตสาหกรรม รองรับผู้ประกอบการอุตสาหกรรมที่สื่อสารด้วยภาษาจีนโดยเฉพาะ เป็นเขตส่งเสริมแห่งที่ 19
โดยเขตส่งเสริมเพื่อกิจการอุตสาหกรรม ทั้ง 19 แห่งนี้ จะนําเสนอให้คณะกรรมการนโยบายกําหนดเขตส่งเสริมเพื่อกิจการอุตสาหกรรม พิจารณาเห็นชอบได้ภายในเดือนกุมภาพันธ์ 2561
ส่วนร่างพระราชบัญญัติเขตพัฒนาพิเศษภาคตะวันออก พ.ศ. .... ขณะนี้อยู่ในขั้นตอนการพิจารณาของคณะกรรมาธิการสภานิติบัญญัติแห่งชาติ คาดว่าจะดําเนินการแล้วเสร็จภายในเดือนกุมภาพันธ์ 2561 ณ ห้องประชุม อก. 1 กระทรวงอุตสาหกรรม
รัฐบาลไทย-ข่าวทำเนียบรัฐบาล-ไทยจับมือเอกชนฝรั่งเศสเพิ่มความร่วมมือด้านการลงทุน
วันพฤหัสบดีที่ 5 กรกฎาคม 2561
ไทยจับมือเอกชนฝรั่งเศสเพิ่มความร่วมมือด้านการลงทุน
ประเทศไทยและฝรั่งเศสได้ลงนามความร่วมมือด้านการค้าการลงทุนระหว่างกัน รวม 4 ฉบับ ทั้งด้านการพัฒนาผู้ประกอบการ แลกเปลี่ยนข้อมูลการค้า และพิธีการศุลกากร การติดตั้งระบบวิเคราะห์ข้อมูลแบบดิจิทัล การพัมนาเมืองอัจฉริยะหรือ Smart City
พุธที่ 4 ก.ค.61
ไทยจับมือเอกชนฝรั่งเศสเพิ่มความร่วมมือด้านการลงทุน
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและฝรั่งเศสได้ลงนามความร่วมมือด้านการค้าการลงทุนระหว่างกัน รวม 4 ฉบับ ทั้งด้านการพัฒนาผู้ประกอบการ แลกเปลี่ยนข้อมูลการค้า และพิธีการศุลกากร การติดตั้งระบบวิเคราะห์ข้อมูลแบบดิจิทัล การพัมนาเมืองอัจฉริยะหรือ Smart City และการผลิตแอลกอฮอล์เพื่อใช้ทํายาและเครื่องสําอาง นอกจากนี้ นักธุรกิจฝรั่งเศสยังให้ความสนใจโครงการระเบียงเศรษฐกิจภาคตะวันออกหรืออีอีซี โครงการศูนย์ซ่อมอากาศยานอู่ตะเภา โครงการรถไฟความเร็วสูงเชื่อม 3 สนามบิน และการลงทุนระบบราง ยานยนต์อนาคต การเกษตรและชีวเศรษฐกิจ พลังงานรูปแบบใหม่ ในพื้นที่อีอีซีด้วย จึงนับว่าการเดินทางเยือนฝรั่งเศสของนายกรัฐมนตรีนั้นประสบความสําเร็จอย่างดียิ่ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี